રોબર્ટ ક્લાઈવે બંગાળના અનુભવના આધારે સમગ્ર હિન્દ પર રાજ કરવાની જે ઈમ્પિરિયલ બ્લુપ્રિન્ટ તૈયાર કરી હતી, આર્થર બહુ જ ચબરાકીથી તેને અનુસરી રહ્યો હતો. પૂર્વમાં બંગાળના નવાબને પરાસ્ત કરવામાં ક્લાઈવે જે સફળતા મેળવી એવી જ અપ્રતિમ સફળતા પશ્ચિમમાં પૂણેના પેશ્વા, સતારાના ભોંસલેને પરાસ્ત કરીને તે મેળવવા માંગતો હતો. હિન્દમાં બ્રિટિશરાજનો પૂર્વનો નાયક જો ક્લાઈવ હતો તો આર્થર પોતે પશ્ચિમ હિન્દનો સેનાની બનવા માંગતો હતો.